### *Likumprojekts*

**Grozījumi likumā** **“Par valsts un pašvaldību dzīvojamo māju privatizāciju”**

Izdarīt likumā “Par valsts un pašvaldību dzīvojamo māju privatizāciju” (Latvijas Republikas Saeimas un Ministru Kabineta Ziņotājs, 1995, 16.nr.; 1996, 19.nr.; 1997, 2., 14.nr.; 1998, 12.nr.; 2000, 2., 17., 23.nr.; 2001, 3., 16.nr.; 2002, 16.nr.; 2003, 23., 24.nr.; 2004, 10.nr.; 2005, 7.nr.; 2006, 2., 13.nr.; 2007, 11.nr.; 2008, 8.nr.; 2009, 6., 14., 17., 22.nr.; Latvijas Vēstnesis, 2010, 27., 105.nr.; 2013, 47., 191.nr.; 2014, 17., 131.nr.; 2017, 117.nr.) šādus grozījumus:

1. Aizstāt 8.1panta pirmajā daļā vārdus valsts akciju sabiedrība “Privatizācijas aģentūra” ar vārdiem “institūcija, kurai Ministru kabinets ir noteicis vai deleģējis pildīt valsts pārvaldes uzdevumu veikt valsts īpašumā esošo un valstij piekritīgo dzīvojamo māju (dzīvokļu īpašumu) privatizāciju (turpmāk – valsts dzīvojamo māju privatizāciju veicošā institūcija)”.
2. . Aizstāt visā likumā vārdus „valsts akciju sabiedrība „Privatizācijas aģentūra” (attiecīgajā locījumā) ar vārdiem „valsts dzīvojamo māju privatizāciju veicošā institūcija” (attiecīgajā locījumā).
3. Aizstāt 36. panta pirmajā daļā vārdus “laikrakstā “Latvijas Vēstnesis”” ar vārdiem “oficiālajā izdevumā “Latvijas Vēstnesis””.
4. 59.pantā:

Izteikt pirmās daļas 7. punktu šādā redakcijā:

“7) glabāt no Būvniecības, enerģētikas un mājokļu valsts aģentūras pārņemto informāciju par dzīvojamo māju privatizāciju un informāciju par valsts dzīvojamo māju privatizāciju, nodrošinot tās sniegšanu pašvaldībām un citām valsts un pašvaldību institūcijām pēc to pieprasījuma.”;

Izteikt otrās daļas 5. punktu šādā redakcijā:

“5) pieprasīt un saņemt no valsts informācijas sistēmām bezmaksas informāciju, kas nepieciešama dzīvojamo māju privatizācijas procesa nodrošināšanai.”.

5. Pārejas noteikumos:

Aizstāt 20. punktā vārdus “laikrakstā “Latvijas Vēstnesis”” ar vārdiem “oficiālajā izdevumā “Latvijas Vēstnesis””.

Izslēgt 45.punktu.

Papildināt ar 54.punktu šādā redakcijā:

“54. Šajā likumā noteiktos valsts dzīvojamo māju privatizāciju veicošās institūcijas uzdevumus pilda valsts akciju sabiedrība “Privatizācijas aģentūra” līdz brīdim, kad Ministru kabinets pieņem lēmumu par valsts dzīvojamo māju privatizāciju veicošo institūciju.”

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

valsts sekretārs J. Stinka

Spaliņa 67013110

Dace.Spalina@em.gov.lv